
PRODUKTRESUMÉ

for

Coglapix, injektionsvæske, suspension


0.	D.SP.NR.
35006

1.	VETERINÆRLÆGEMIDLETS NAVN
Coglapix

Lægemiddelform: Injektionsvæske, suspension

2.	KVALITATIV OG KVANTITATIV SAMMENSÆTNING
Hver vaccinedosis (2 ml) indeholder:

Aktive stoffer:

Actinobacillus pleuropneumoniae inaktiveret serotype 1 (stamme NT3) og
Actinobacillus pleuropneumoniae inaktiveret serotype 2 (stamme PO, U3, B4, SZ II) som udtrykker	
ApxI toxoid min. 28,9 ELISA enheder/ml*,
ApxII toxoid min. 16,7 ELISA enheder/ml,
Apx III toxoid min. 6,8 ELISA enheder/ml

*ELISA enheder/ml beregnet serologisk titer i serum hos immuniserede kaniner. 

Adjuvans:

Aluminiumhydroxid (Al3+)	4,85 mg

Hjælpestoffer:

	Kvalitativ sammensætning af hjælpestoffer og andre bestanddele
	Kvantitativ sammensætning, hvis oplysningen er vigtig for korrekt administration af veterinærlægemidlet

	Thiomersal
	Max 0,22 mg

	Natriumhydroxid
	

	Natriumklorid
	

	Vand til injektionsvæsker
	



Grålig-hvid, uigennemsigtig væske.


3.	KLINISKE OPLYSNINGER

3.1	Dyrearter, som lægemidlet er beregnet til
Svin

3.2	Terapeutiske indikationer for hver dyreart, som lægemidlet er beregnet til
Til aktiv immunisering af svin for at mindske kliniske tegn og lungeskader associeret med pleuropneumoni forårsaget af Actinobacillus pleuropneumoniae serotype 1 og 2.

Indtræden af immunitet: 21 dage efter anden vaccination.

Varighed af immunitet: 16 uger efter anden vaccination.

3.3	Kontraindikationer
Ingen.

3.4	Særlige advarsler
Der foreligger ingen oplysninger om vaccinens effekt hos dyr med maternelle antistoffer. Disse antistoffer er dog normalt ikke til stede hos pattegrise på vaccinationstidspunktet.

Kun raske dyr må vaccineres.

3.5	Særlige forholdsregler vedrørende brugen

Særlige forholdsregler vedrørende sikker brug hos de dyrearter, som lægemidlet er beregnet til
Ikke relevant.

Særlige forholdsregler for personer, der administrerer veterinærlægemidlet til dyr
I tilfælde af utilsigtet selvinjektion skal der straks søges lægehjælp, og indlægssedlen eller etiketten bør vises til lægen.

Særlige forholdsregler vedrørende beskyttelse af miljøet
Ikke relevant.

3.6	Bivirkninger
Svin:

	Meget almindelig (> 1 dyr ud af 10 behandlede dyr):
	Hævelse ved injektionsstedet1

	Almindelig (1 til 10 dyr ud af 100 behandlede dyr):
	Forhøjet temperatur2

	Ikke almindelig (1 til 10 dyr ud af 1.000 behandlede dyr):
	Prostration3

	Meget sjælden (< 1 dyr ud af 10.000 behandlede dyr, herunder enkeltstående indberetninger):
	Anafylaktisk lignende reaktion4


1 	på maksimalt 2×3,2 cm, som vedvarer i mindst 8 dage.
2 	op til 1,8 °C i 2 timer på dag 1 eller 2 efter vaccination.
3 	i et par timer efter vaccination.
4 	passende symptomatisk behandling anbefales.

[bookmark: _Hlk66891708]Indberetning af bivirkninger er vigtigt, da det muliggør løbende sikkerhedsovervågning af et veterinærlægemiddel. Indberetningerne sendes, helst via en dyrlæge, til enten indehaveren af markedsføringstilladelsen eller dennes lokale repræsentant eller til den nationale kompetente myndighed via det nationale indberetningssystem. Se indlægssedlen for de relevante kontaktoplysninger.

3.7	Anvendelse under drægtighed, laktation eller æglægning

Drægtighed og laktation:
Må ikke anvendes under drægtighed og laktation.

3.8	Interaktion med andre lægemidler og andre former for interaktion
Der foreligger ingen oplysninger om sikkerhed og virkning ved brug af vaccinen sammen med andre veterinærlægemidler. En beslutning om at anvende vaccinen før eller efter brug af et andet veterinærlægemiddel skal derfor tages med udgangspunkt i det enkelte tilfælde.

3.9	Administrationsveje og dosering
Intramuskulær anvendelse.
Det foretrukne indgivelsessted er i nakkemuskulaturen.

Vaccinationsplan: fra 7 ugers alderen administreres 2 doser med et interval på 3 uger mellem doserne. 

Omrystes godt inden anvendelse.
Brug steril sprøjte og kanyle, og overhold antiseptiske vaccinationsforhold.

3.10	Symptomer på overdosering (og, hvis relevant, nødforanstaltninger og modgift)
Administration af en dobbelt dosis gav ikke andre reaktioner end dem, som er beskrevet i afsnit 3.6 (bivirkninger). Dog var symptomerne mere udtalte: Forbigående, let hævelse på op til 3 × 3 cm på injektionsstedet, hvilken mindskedes i størrelse, men persisterende i mindst 14 dage, samt stigning i kropstemperaturen på op til 2,6 °C i 2 timer på dag 1 eller 2 efter vaccination.

3.11	Særlige begrænsninger og betingelser for anvendelse, herunder begrænsninger for anvendelsen af antimikrobielle og antiparasitære veterinærlægemidler for at begrænse risikoen for udvikling af resistens
Enhver, som har til hensigt at fremstille, indføre, være i besiddelse af, distribuere, sælge, levere og anvende dette veterinærlægemiddel, skal forinden rådføre sig med den relevante medlemsstats kompetente myndighed vedrørende gældende vaccinationspolitik, da disse aktiviteter kan være forbudt i en medlemsstat på hele eller en del af dens område i henhold til den nationale lovgivning. 

3.12	Tilbageholdelsestid(er)
0 dage.




4.	IMMUNOLOGISKE OPLYSNINGER

4.1	ATCvet-kode
QI09AB07

Porcin actinobacillose vaccine, inaktiveret, til svin.

Vaccinen indeholder inaktiverede Actinobacillus pleuropneumoniae bakterier. Den totale mængde er 20 x 109 inaktiverede bakterier pr. dosis. 
Stamme NT3 tilhører serotype 1 som udtrykker ApxI, mens stamme SzII, PO, U3 og B4 tilhører serotype 2 som udtrykker ApxIII. Alle stammerne udtrykker også ApxII. 
Vaccinerede grise udvikler aktiv immunitet mod sygdom forårsaget af Actinobacillus pleuropneumoniae serotype 1 og 2. Effekt blev påvist i laboratoriestudier men ikke under feltforhold. 


5.	FARMACEUTISKE OPLYSNINGER

5.1	Væsentlige uforligeligheder
Må ikke blandes med andre veterinærlægemidler.

5.2	Opbevaringstid
Opbevaringstid for veterinærlægemidlet i salgspakning: 18 måneder
Opbevaringstid efter første åbning af den indre emballage: 10 timer

5.3	Særlige forholdsregler vedrørende opbevaring
Opbevares og transporteres nedkølet (2 °C – 8 °C).
Må ikke nedfryses.
Beskyttes mod lys.

5.4	Den indre emballages art og indhold
Lavdensitetpolyethylen flaske med 100 ml volumen, forseglet med gummiprop af bromobutyl og aluminiumskapsel. 

Pakningsstørrelser:
Papæske med 1 flaske med 100 ml
Papæske med 5 flasker med 100 ml

Ikke alle pakningsstørrelser er nødvendigvis markedsført.

5.5	Særlige forholdsregler vedrørende bortskaffelse af ubrugte veterinærlægemidler eller affaldsmaterialer fra brugen heraf
Lægemidler må ikke bortskaffes sammen med spildevand eller husholdningsaffald.

Benyt returordninger ved bortskaffelse af ubrugte veterinærlægemidler eller affaldsmaterialer herfra i henhold til lokale retningslinjer og nationale indsamlingsordninger, der er relevante for det pågældende veterinærlægemiddel.



6.	NAVN PÅ INDEHAVEREN AF MARKEDSFØRINGSTILLADELSEN
Ceva Santé Animale
8 rue de Logrono
33500 Libourne
Frankrig

Repræsentant
Ceva Animal Health A/S
Porschevej 12
7100 Vejle

7.	MARKEDSFØRINGSTILLADELSESNUMMER (-NUMRE)
75552

8.	DATO FOR FØRSTE TILLADELSE
30. september 2026

9.	DATO FOR SENESTE ÆNDRING AF PRODUKTRESUMÉET
-

10.	KLASSIFICERING AF VETERINÆRLÆGEMIDLER
BP

Der findes detaljerede oplysninger om dette veterinærlægemiddel i EU-lægemiddeldatabasen (https://medicines.health.europa.eu/veterinary).

